<classify> Akizungumza na wandishi wa habari jana, Ofisa Habari wa Shirikisho la Soka Tanzania TFF, Alfred Lucas alisema Ndanda FC ambao walikuwa wenyeji wa mchezo huo wameiandikia barua bodi ya ligi kuomba mchezo wao na Yanga kuchezwa Dar es Salaam badala ya Mtwara.Ndanda FC na Yanga wameiandikia Bodi ya Ligi kuomba mchezo wao uchezwe Uwanja wa Taifa, kwa sababu timu zimekubaliana zenyewe na kanuni zinaruhusu, basi bodi imeridhia ombi lao, alisema Lucas.Pia Lucas alisema Bodi ya Ligi imesogeza mbele ratiba ya Ligi Kuu Tanzania Bara, badala ya kumalizika Mei 21 sasa itamalizika Mei 22 ili kuipa fursa Yanga ambayo itakuwa imetoka kwenye mchezo wa Kombe la Shirikisho barani Afrika, siku tatu za kupumzika na kusafiri kwenda Songea kucheza na Majimaji.Yanga watasafiri kwenda kwenye mchezo wa marudiano dhidi ya Sagrada Esperanca ya Angola mchezo utakaochezwa kati ya Mei 17 au 18 na Mei 19 watarudi, ili wapate nafasi ya wachezaji kupumzika, ndio maana bodi imeamua kusogeza mbele ratiba ya kufunga pazia la ligi kuu, kwani Yanga itasafiri kwenda Songea, alisema Lucas.Wakati huo huo, Lucas amesema TFF imepokea rufaa ya Azam FC, ikipinga kupokwa pointi tatu kwa kumchezesha Erasto Nyoni kwenye mchezo wao na Mbeya City kwa madai alikuwa na kadi tatu za njano.Lucas alisema kwa sababu Azam FC wamefuata taratibu zote za kukata rufaa imepokelewa na itawasilishwa kwenye kamati husika kwa ajili ya kutolewa uamuzi.  <topic>: michezo 